b'\n_START_ARTICLE_\nPordenone (pokrajina)\n_START_SECTION_\nZgodovinske zanimivosti\n_START_PARAGRAPH_\nPordenone je postal samostojna pokrajina leta 1968 z odcepitvijo od Videmske pokrajine. Takrat so bile avtomobilske registrske tablice \xc5\xa1e lo\xc4\x8dene po pokrajinah in novi pokrajini je pripadala kratica PO. Toda pred uradno dolo\xc4\x8ditvijo je ob\xc4\x8dinska uprava mesta Prato (Toskana) poslala predstavnika v Pordenone, da osebno zaprosi odstop te kratice Pratu. Vse ostale \xc4\x8drke imena Prato so bile namre\xc4\x8d \xc5\xbee zasedene (PR Parma, PA Palermo, PT Pistoia). Tako je Pordenone odstopilo kratico PO Pratu in prevzelo za svoje registre kratico PN.'